ທະ​ຫານ​ອັ​ຟ​ກາ​ນິ​ສ​ຖານ ທຳ​ການ ‘ໂຈມ​ຕີ​ພາຍ​ໃນ’ ​ໂດຍ​ຍິງ​ສັງ​ຫານ ທະ​ຫານ ສ​ຫລ 2 ຄົນ ແລະ​ອີກ 6 ຄົນ​ບາດ​ເຈັບ
ສ່ວນ​ກະ​ຊວງ​ປ້ອງ​ກັນ​ປະ​ເທດ​ຂອງ​ອັ​ຟ​ກາ​ນິ​ສ​ຖານ ກ່າວ​ວ່າ ທະ​ຫານກອງ​ທັບ​ບົກ​ຂອງ​ອັ​ຟ​ກາ​ນິ​ສ​ຖານ ຄົນ​ນຶ່ງ ກໍ​ໄດ້​ຖືກ​ຂ້າ​ຕາຍ​ນຳ​ດ້ວຍ.
ກະຊວງປ້ອງກັນປະເທດສະຫະລັດ ໄດ້ເປີດເຜີຍ ລາຍຊື່ຂອງທະຫານສະຫະລັດ ສອງຄົນ ຜູ້ທີ່ໄດ້ຖືກຂ້າຕາຍ ໃນການຍິງຕອບໂຕ້ກັນ ເມື່ອຕອນເຊົ້າວັນອາທິດວານນີ້ ຢູ່ໃນເມືອງເຊີຣຊາດ ແຂວງນາກາຣຮາ ທາງພາກຕາເວັນອອກຂອງອັຟການິສຖານ ສິບເອກ ຮາວີແອຣ ຈາກົວ ກູຕີແອເຣສ ແລະສິບເອກ ແອນໂຕນີໂອ ເຣ ຣອດຣີເກັນສ໌ ໄດ້ຖືກຂ້າຕາຍ ແລະ ທະຫານອີກ 6 ຄົນ ໄດ້ຮັບບາດເຈັບ ເມື່ອຄູ່ຮ່ວມງານຊາວອັຟການິສຖານ ເປີດສາກຍິງໃສ່ ກອງກຳລັງປະສົມ ສະຫະລັດ ແລະອັຟການິສຖານ ດ້ວຍປືນກົນ ທ່ານຊາ ມາມູດ ມີອາແຄລ ເຈົ້າແຂວງໆນານກາຮາ ໄດ້ກ່າວວ່າ “ປະຕິບັດການແມ່ນສືບຕໍ່ໄປ ຢູ່ນະທີ່ນັ້ນ ພວກເຮົາຍັງບໍ່ຮູ້ ຜູ້ຮ້າຍເປັນຜູ້ທີ່ແຊກຊຶມເຂົ້າມາຫຼືບໍ່ ຫຼືວ່າ ມັນເປັນການເຮັດໄປໂດຍຜິດພາດ ຄະນະຜູ້ແທນ ກໍໄດ້ໄປນະທີ່ນັ້ນ ເພື່ອທຳການສືບສວນສອບສວນຢ່າງຮອບດ້ານ ໃນເມື່ອໃດ ທີ່ພວກເຮົາໄດ້ຮັບລາຍລະອຽດຕື່ມອີກ ແລ້ວຈະແບ່ງປັນເລື້ອງນັ້ນ ກັບທ່ານ ” ເຈົ້າແຂວງທາງພາກຕາເວັນອອກຂອງອັຟການິສຖານ ທ່ານຊາ ມາມູດ ມີອາແຄລ ໄດ້ກ່າວຕໍ່ວີໂອເອ ວ່າ ຜູ້ຮ້າຍໃສ່ຊຸດທະຫານກອງທັບບົກ ຍັງໄດ້ຖືກຍິງສັງຫານ ໃນການຍິງຕອບໂຕ້ກັນ ໃນເວລາຕໍ່ມາ ສ່ວນກະຊວງປ້ອງກັນປະເທດຂອງອັຟການິສຖານ ກ່າວວ່າ ທະຫານກອງທັບບົກຂອງອັຟການິສຖານ ຄົນນຶ່ງ ກໍໄດ້ຖືກຂ້າຕາຍນຳດ້ວຍ ພວກທະຫານສະຫະລັດ 6 ຄົນ ທີ່ໄດ້ຖືກຂ້າຕາຍໃນອັຟການິສຖານ ນັບຕັ້ງແຕ່ຕົ້ນປີ 2020 ນັ້ນ ລວມທັງການເສຍຊີວິດແລະບາດເຈັບຂອງວັນເສົາຜ່ານມານີ້ ດ້ວຍ ເມື່ອປີກາຍນີ້ ທະຫານສະຫະລັດ 22 ຄົນ ໄດ້ເສຍຊີວິດ ໃນການສູ້ລົບຢູ່ທີ່ແຫ່ງດັ່ງກ່າວ ເຫດການທັງຫຼາຍ ທີ່ກ່ຽວຂ້ອງກັບ ທະຫານຊາວອັຟການິສຖານ ຫັນປືນຂອງພວກເຂົາເຈົ້າໃສ່ຄູ່ຮ່ວມງານຢູ່ໃນທ້ອງຖິ່ນ ຫຼື ກອງກຳລັງນານາຊາດທີ່ນຳພາໂດຍສະຫະລັດ ໃນລະຫວ່າງ ການຝຶກຊ້ອມ ຫຼື ປະຕິບັດການສູ້ລົບ ນັ້ນ ບໍ່ແມ່ນເລື້ອງທີ່ແປກເລີຍ ກຸ່ມຕາລີບານ ອ້າງວ່າ ພວກນັກລົບຂອງຕົນ ໄດ້ແຊກຊຶມເຂົ້າໃນກອງກຳລັງອັຟການິສຖານ ແລະໄດ້ດຳເນີນການ “ໂຈມຕີພາຍໃນ” ເຊັ່ນນັ້ນ ແລະໃນເວລາທີ່ພວກເຂົາເຈົ້າມີໂອກາດ ແຕ່ກຸ່ມກກະບົດດັ່ງກ່າວ ກໍບໍ່ໄດ້ອ້າງເອົາຄວາມຮັບຜິດຊອບ ສຳລັບການໂຈມຕີ ໃນເຫດການເມື່ອຄືນວັນເສົາຜ່ານມານີ້ Shah Mahmood Miakhel//Governor of Nangarhar Province